b'\n_START_ARTICLE_\nErich Taar\n_START_PARAGRAPH_\nErich Karl Taar (23. juuli 1908 P\xc3\xa4rnu \xe2\x80\x93 15. mai 1986 Rootsi, t\xc3\xa4psem surmakoht on teadmata; ta on maetud Partille valda G\xc3\xb6teborgi l\xc3\xa4hedal) oli eesti poksija ja maadleja. Ta hakkas poksiga tegelema Tallinna V\xc3\xb5itlejas, hiljem v\xc3\xb5istles ta ka teiste seltside eest. Ta oli ka poksikohtunik ning harrastas ka kergej\xc3\xb5ustikku ja jalgpalli._NEWLINE_Taar oli kokku seitsmekordne Eesti meister \xe2\x80\x93 poksis kukk-kaalus (kuni 54\xc2\xa0kg) 1928. aastal ja sulgkaalus (kuni 58\xc2\xa0kg) 1931., 1932., 1935. ja 1942. aastal ning vabamaadluses k\xc3\xa4rbeskaalus 1929. aastal ja Kreeka-Rooma maadluses k\xc3\xa4rbeskaalus 1930. aastal._NEWLINE_Taar osales kuus korda Eesti \xe2\x80\x93 Soome maav\xc3\xb5istlustel poksis (1928\xe2\x80\x931930 ja 1932\xe2\x80\x931934) ning kaotas k\xc3\xb5ik v\xc3\xb5istlused._NEWLINE_Taar oli Tallinnas politseinik. 1944. aastal p\xc3\xb5genes ta N\xc3\xb5ukogude v\xc3\xa4gede eest Rootsi.'